Udkast til AFGØRELSE TRUFFET AF DET BLANDEDE EØS-UDVALG om ændring af bilag II (tekniske forskrifter, standarder, prøvning og certificering) til EØS-aftalen - Udkast til Fællesskabets fælles stillingtagen -

(forelagt af Kommissionen)

BEGRUNDELSE

1. Af hensyn til retssikkerheden og ensartetheden i det indre marked skal Det Blandede EØS-udvalg indarbejde al relevant EF-lovgivning i EØS-aftalen snarest muligt efter vedtagelsen.

2. Det Blandede EØS-udvalg bør derfor træffe vedlagte afgørelse om ændring af bilag II til EØS-aftalen ved at tilføje nyligt vedtagne regler på området for tekniske forskrifter, standarder, prøvning og certificering. Afgørelsen vedrører følgende direktiv:

- 32003 L 0017: Europa-Parlamentets og Rådets direktiv 2003/17/EF af 3. marts 2003 om ændring af direktiv 98/70/EF om kvaliteten af benzin og dieselolie (EUT L 76 af 22.3. 2003, s.10)

3. Vedlagte udkast til afgørelse truffet af Det Blandede EØS-udvalg indfører en ændring af loven, således at denne med henblik på indarbejdelse i EØS-aftalen henviser til artikel 75 i EØS-aftalen i stedet for til artikel 95, stk. 10, i EF-traktaten. Den indfører endvidere en tilpasning, der gør det muligt for Island at nyde godt af de samme undtagelser som regionerne i den yderste periferi, som angivet i direktivet, under hensyntagen til dets særlige geografiske placering, demografi og den spredte befolkning.

4. Artikel 1, stk. 3, litra a), i Rådets forordning (EF) nr. 2894/94 om visse gennemførelsesbestemmelser til EØS-aftalen bestemmer, at Rådet fastlægger Fællesskabets holdning til afgørelser om udvidelse af Fællesskabets lovgivning med væsentlige ændringer.

5. Udkastet til afgørelse truffet af Det Blandede EØS-udvalg forelægges Rådet til godkendelse. Kommissionen håber at kunne fremlægge Fællesskabets holdning i Det Blandede EØS-udvalg snarest muligt efter vedtagelsen i Rådet.

Udkast til AFGØRELSE TRUFFET AF DET BLANDEDE EØS-UDVALG om ændring af bilag II (tekniske forskrifter, standarder, prøvning og certificering) til EØS-aftalen

DET BLANDEDE EØS-UDVALG HAR -

under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt "aftalen", særlig artikel 98, og

ud fra følgende betragtninger:

(1) Bilag II til aftalen blev ændret ved afgørelse nr. ... truffet af Det Blandede EØS-udvalg den ... [1].

[1] EFT C [...] af [...], s. [...].

(2) Europa-Parlamentets og Rådets direktiv 2003/17/EF af 3. marts 2003 om ændring af direktiv 98/70/EF om kvaliteten af benzin og dieselolie [2] skal indarbejdes i aftalen -

[2] EFT L 76 af 22.3.2003, s. 10.

TRUFFET FØLGENDE AFGØRELSE:

Artikel 1

Følgende indsættes i punkt 6a (Europa-Parlamentets og Rådets direktiv 98/70/EF) i kapitel XVII i bilag II til aftalen:

'- 32003 L 0017: Europa-Parlamentets og Rådets direktiv 2003/17/EF af 3. marts 2003 (EFT L 76 af 22.3.2003, s. 10).

Direktivets bestemmelser gælder i forbindelse med aftalen med følgende tilpasninger:

(a) I artikel 2, nr. 4 (yderste periferi) indsættes udtrykket "for Island, hele dets område," efter udtrykket "departementer,".

(b) I artikel 6, stk. 1, erstattes udtrykket "traktatens artikel 95, stk. 10" af henvisningen til aftalens artikel 75".'

Artikel 2

Teksterne til direktiv 2003/17/EF på islandsk og norsk, som offentliggøres i EØS-tillægget til Den Europæiske Unions Tidende, er autentiske.

Artikel 3

Denne afgørelse træder i kraft den , forudsat at Det Blandede EØS-udvalg har modtaget alle nødvendige meddelelser, jf. aftalens artikel 103, stk. 1 [3].

[3] Ingen forfatningsmæssige krav angivet.

Artikel 4

Denne afgørelse offentliggøres i Den Europæiske Unions Tidendes EØS-afsnit og EØS-tillæg.

Udfærdiget i Bruxelles, den [...].

På vegne af Det Blandede EØS-udvalg

Formand

Sekretærer for Det Blandede EØS-udvalg